Nú hevur tú møguleika at gerast partur av starvsfólkahópinum í Blákolluni, tí vit søkja vikarar at byrja skjótast gjørligt. Hetta er sostatt eitt gylt høvi hjá tær, at nema tær vitan innan dagstovnaøki hjá Klaksvíkar kommunu, har tú fært møguleika at virka í góðum samstarvi við starvsfelagar, børn og foreldur. Sum vikarur vænta vit at tú ert: Fleksibul Álítandi og ábyrgdarfull/ur Nærverandi og vísir áhuga og góðan hugburð til arbeiðið Opin fyri at læra hvussu tú kanst menna og stimbra børnini í teirra gerandisdegi Lønar- og setanarviðurskifti Talan er um tímalønt arbeiði, har tímatalið broytist frá viku til viku. Lønar- og setanarviðurskifti eru sambært sáttmála millum Føroya Pedagogfelag og Kommunala Arbeiðsgevarafelagið. Um tú vilt vita meira um starvið, ert tú vælkomin at ringja til Niels Juel Arge, barnaansingarsamskipara, á tlf. 284538 Umsóknin og møgulig viðmæli skal vera kommununi í hendi seinast mikudagin 8. desembur. Gev gætur, starvið verður sett skjótast gjørligt og kann verða sett leypandi. Tú søkir starvið við at trýsta á leinkjuna her: "Vikarar til Blákolluna". Blákollan er ein kommunalur stovnur, ið lat upp 1. januar 2001. Stovnurin er staðsettur á Kjalarvegnum í Klaksvík, og er innrættaður í trimum hæddum við einari stovu á hvørjari hædd. Stovnurin hevur vøggustovu, smábarnastovu og barnagarðsstovu og fevnir soleiðis um børn í aldrinum 0-6 ár.